צ'ארלי טרוטר

צ'ארלי טרוטר (באנגלית: Charlie Trotter; 8 בספטמבר 1959 - 5 בנובמבר 2013) היה שף ומסעדן אמריקאי.

ביוגרפיה
צ'ארלי טרוטר נולד בשיקגו, אילינוי. הוא בוגר בית הספר התיכון ניו טרייר (New Trier High School). טרוטר החל לבשל באופן מקצועי ב-1982, אחרי שקיבל תואר ראשון במדע המדינה מאוניברסיטת ויסקונסין–מדיסון. במשך חמש השנים שלאחר מכן הוא עבד ולמד בשיקגו, בסן פרנסיסקו באקדמיה הקולינרית של קליפורניה , בפלורידה ובאירופה. בפברואר 2010 נשא טרוטר לאשה את בת זוגו משכבר הימים רושל סמיט.

צ'ארלי טרוטר הגיש תוכנית בישול בשנת 1999 ברשת PBS בשם The Kitchen Sessions with Charlie Trotter שבה הוא נתן מתכונים וטכניקות בישול. הוא סבור שבישול משול למופע ג'אז מאולתר; ואומר שכמו שבמופע שני קטעי מוזיקה לעולם לא יהיו זהים זה לזה, כך גם בבישול. הוא גם כתב 14 ספרי בישול, שלושה ספרי ניהול וקו מוצרים אורגניים ואוכל גורמה טבעי שמופצים בארצות הברית.

טרוטר היה הבעלים של חברת הנדבנות Charlie Trotter Culinary Education Foundation. הוא קיבל את פרס "הומניטר השנה" ב-2005 מידי האגודה הבינלאומית של מקצועני הבישול (International Association of Culinary Professionals). הוא הזמין קבוצות של תלמידים מבתי ספר תיכוניים ציבוריים למסעדתו כחלק מתוכנית מצוינות פעמיים-שלוש בשבוע: הם נהגו לאכול ארוחה וסופר להם איך מכינים את האוכל ואת המניעים להכנתו בצורה מסוימת.

צ'ארלי טרוטר ערך הופעת אורח בסרט "החתונה של החבר שלי", משנת 1997 שבו הוא צועק על העוזר שלו: "אני אהרוג את כל המשפחה שלך אם אתה לא תכין את זה נכון!" אני צריך שזה יהיה מושלם!" זוהי פרודיה על הסטראוטיפ של השף הכועס והצועק.

מסעדות

צ'ארלי טרוטר'ס

מסעדת "צ'ארלי טרוטר'ס" בשיקגו, שנפתחה ב-1987, נבחרה למקום ה-30 ברשימת 50 המסעדות הטובות בעולם בסקר שערך המגזין "רסטורנט" (Restaurant Magazine), ולמקום החמישי בארצות הברית בידי המגזין "רסטורנט".

היא גם הוכרה כאחת מארבעים המסעדות הטובות בארצות הברית בידי אתר GAYOT.com. המסעדה גם נבחרה למדריך "השולחנות הגדולים בעולם".

במדריך מישלן הראשון שהתפרסם לשיקגו בנובמבר 2010 קיבלה מסעדת צ'ארלי טרוטר שני כוכבים.

טרוטר נע דרך קבע בין מסעדותיו בשיקגו ובלאס וגאס. בבעלותו הייתה גם Trotter's To Go, מעדנייה וחנות הסעדה שממוקמת בלינקולן פארק, שיקגו.

רסטורנט צ'ארלי
ב-2008 פתח טרוטר בלאס וגאס את המסעדה השנייה שקרויה על שמו, הידועה כ"רסטורנט צ'ארלי" (Restaurant Charlie) מאז הפתיחה זכתה המסעדה לשבחים רבים ממבקרים וקיבלה כוכב במדריך מישלן האדום ב-2009. המסעדה גם זכתה בפרס ג'יימס בירד לשנת 2009 כ"מסעדה החדשה הטובה ביותר." בתוך המסעדה ממוקם בר קטן ופרטי שנודע בשם "בר צ'ארלי", שבו סועדים יושבים ומשקיפים על הכנות המטבח וקיבלו הדרכה מטרוטר והשפים שלו. העיתון לאס וגאס סאן כתב שהמסעדה הממוקמת בפלאצו (Palazzo) תיסגר ב-19 במרץ 2010 מסיבות כלכליות.

מסעדות נוספות
ב-2004 פתח טרוטר את C, מסעדת פירות ים בלוס קאבוס, מקסיקו.

טרוטר גם פתח מסעדה בעיר ניו יורק בבניין חדש שנבנה בפרק מדיסון אחד (One Madison Park).

ספריו של טרוטר
 Charlie Trotter's 1994 
 Charlie Trotter's Vegetables 1996 
 Charlie Trotter's Seafood 1997 
 Gourmet Cooking for Dummies 1997 
 Charlie Trotter's Desserts 1998 
 The Kitchen Sessions With Charlie Trotter 1999 
 Charlie Trotter Cooks at Home 2000 
 Charlie Trotter's Meat and Game 2001 
 Workin' More Kitchen Sessions With Charlie Trotter 2004 
 Homecooking with Charlie Trotter 2009

ספרים שטרוטר השתתף בכתיבתם
 Clarke, Paul and Charlie Trotter. Lessons in Excellence from Charlie Trotter 1999 
 Lawler, Edmund and Charlie Trotter. Lessons in Service from Charlie Trotter 2001 
 Trotter, Charlie and Roxanne Klein. Raw 2003

לקריאה נוספת
 שגיא כהן, מדריך מפה למסעדות הטובות בעולם, הוצאת מפה, תשס"ג 2003, עמ' 125.

קישורים חיצוניים

 
 Charlie Trotter cooks with the TurboChef Speedcook Oven
 ריאיון עם צ'ארלי טרוטר

הערות שוליים

ערכים שבהם תבנית בריטניקה אינה מתאימה
שפים אמריקאים
מחברי ספרי בישול אמריקאים
מסעדנים אמריקאים
בוגרי אוניברסיטת ויסקונסין–מדיסון
שיקגו: אישים
אמריקאים שנולדו ב-1959
אמריקאים שנפטרו ב-2013